I 2009 var der 52 unge hjemløse i Aarhus. Det tal er nu vokset til 205. Kun i Københavns omegnskommuner står det værre til.

Annonce

AARHUS: Den er rent gal med hjemløsheden blandt unge under 24 år i Aarhus. Det viser den nye hjemløsetælling fra Det Nationale Forsknings- og Analysecenter for Velfærd (VIVE). Da der i 2009 blev talt hjemløse, fandt man frem til 52 hjemløse mellem 18 og 24 år. Da man gentog tællingen i februar 2017, talte VIVE sig frem til 205 unge hjemløse. Stigningen er så eksplosiv, at der nu er flere unge hjemløse i Aarhus end i København, Odense og Aalborg.

Annonce

Boligmarked under pres

Der er flere forklaringer på den kedelige udvikling. En af dem er, at Aarhus siden 2009 er blevet meget større. De mange tilflyttere sætter boligmarkedet under pres. Det betyder, at boliger - som det har det med at ske i storbyer - bliver dyre både at leje og at købe. Aarhus er nu så stor, at boligsituationen minder mere om hovedstadsområdet end om landets andre store byer. Socialrådmand Thomas Medom (SF) vil derfor gøre en indsats for at bygge flere billige boliger. - Manglen på billige lejeboliger er en af de største barrierer for at vende udviklingen, siger Thomas Medom: - Det er afgørende, at vi får knækket bolignøden. Det arbejder vi hårdt på, men det tager tid, og den rundbarberede kontanthjælp gør det ikke nemmere for de unge at betale en høj husleje, siger Thomas Medom.

Annonce

Dårlig start